**Gólyanap a Csonkában - egy kisgólya. élménybeszámolójával**



Az egynapos találkozó 2019. augusztus 27-én került megrendezésre a 9. osztályos kisgólyák számára a [Budapesti Gépészeti SZC Csonka János Műszaki Szakgimnáziuma és Szakközépiskolája](http://csonkabp.sulinet.hu) aulájában.



Valamennyien kíváncsisággal és izgalommal eltelve vártuk ezt a napot. Vajon milyen lesz, kik lesznek az osztálytársaink és a tanáraink?



Néhányan már ismertük egymást, de nagyobb szerep jutott az ismeretlen arcok felderítésének.

**Jól tudtuk, valami már eleve elhatározottan erős köteléket szőtt közöttünk, egy név: CSONKA és egy szám : 9 évfolyam!**

A gólyanap alkalmával játékos keretek között ismerkedhettünk meg osztályfőnökeinkkel, néhány tanárunkkal és egymással. A vidám csapatépítő játékok, amelyekben időnként szoros versengés alakult ki sikeresen meghozták gyümölcsüket, mert a nap végére jó alapot adtak életünk új fejezetének indításához.

**Biztos emlékezni fogok a gólyaesküre, a matek feladatokra, a környezetvédelem nevezetesség játékára, a festésre tanműhelybe, de nagyon sok szép pillanatot tudnék még kiemelni.**

A gólyanap végével oklevelet kaptunk, ajándékcsomagot osztályonként.

Bízunk benne, hogy a többi osztályközösséghez hasonlóan mi is felejthetetlen élményeket szerzünk a Csonka iskolának és egyúttal feledhetetlenekké válunk!



